W pilotowym projekće zasadźeja karbonowy beton
Zubornička (SN/MWj). Hdyž budźe wot přichodneje póndźele w Zuborničce (Kleinsaubernitz) w Malešanskej gmejnje statna dróha S 109 zaso wočinjena a z njej ponowjeny móst nad Starej rěčku, drje nimo jěducym šoferam napadnyć njebudźe, zo su tam minjene tydźenje pilotowy projekt přewjedli. Móst su mjenujcy na nowe wašnje ponowili, a to z karbonowym betonom. Je to zhromadny projekt sakskeho dróhotwarskeho zarjada a Drježdźanskeje techniskeje uniwersity, hdźež na tymle polu slědźa a twarske dźěła wědomostnje přewodźuja.
pol_Latn szl_Latn